Cut Nyak Dhiën
Cut Nyak Dhien (lahe: Lampadang, Keurajeuën Acèh Darussalam, 1848 – wafeuet: Sumedang, Jawa Barat, 6 Buleuen Siblaih 1908; geuseumiyup di Gunung Puyuh, Sumedang) nakeuh salah sidroe pahlawan nasional Indonesia dari Acèh nyang meujuang geulawan Blanda bak masa Prang Acèh.
Waktee wilayah VI Mukim jisrang lé Blanda, gobnyan geuplueng, salang lakoe gobnyan Ibrahim Lam Nga geumeuprang geulawan Blanda. Ibrahim Lam Nga syahid di Glé Tarum bak 29 uroë Buleuën Nam 1878. Sabab nyankeuh Cut Nyak Dhien beungèhgeuh that ngon geumeusumpah neuk peuancô Blanda.
Teuku Umar, salah sidroe ureuëng rayek nyang geulawan Beulanda, gobnyan geulakee Cut Nyak Dhien. Phon that Cut Nyak Dhien h'an geutem, tapi kareuna Teuku Umar geubi idin meuprang, Cut Nyak Dhien geutem meukawen ngon gopnyan bak thon 1880. Ureueng nyan Neubri lé Allah sidroe aneuk dara nyang nanjih Cut Gambang. 'Oh lheueh geumeugatib ngon Teuku Umar, gopnyan ngön Teuku Umar geumeuprang sajan geulawan Beulanda.
Meutapi, Teuku Umar abeh umu waktee geulawan Beulanda di Meulaboh bak 11 uroë Buleuën Dua 1899, nyankeuh jeuët gobnyan geumeujuang sidroe lam uteuën Meulaboh ngon padum droe pasukan nyang geupimpin le Cut Nyak Dhien. Cut Nyak Dien bak masa nyan ka na saket keu'ieng ngon seupôt mata, nyankeuh jeuët salah sidroe aneuk buah gobnyan nyakni Pang La'ôt geujak brithèë pat gopnyan ubak Blanda meusabeub weueh. Dudoe gopnyan jidrop ngon jime u Banda Acèh. Di sinan gopnyan jipeuubat ngon puléh bacut. Meutapi keureuna na gopnyan, ureuëng Acèh meutamah seumangat geulawan Blanda. Gopnyan pih mantong na geupeugah haba ngon ureueng Aceh nyang gohlom jidrop le Blanda. Nyankeuh pasaijih Cut Nyak Dhien jime u Sumedang. Cut Nyak Dhien wapheuet bak 6 uroe Buleuën Siblaih 1908 ngon geuseumiyup di Gunung Puyuh, Sumedang.
|Wikimedia Commons na mèdia nyang na hubôngan ngön: Cut Nyak Dhien|